Ehdotus Neuvoston asetus Intiasta peräisin olevan polyeteenitereftalaattikalvon (PET-kalvon) tuonnissa käyttöön otettujen lopullisten polkumyynti- ja tasoitustullien laajentamisesta koskemaan polyeteenitereftalaattikalvon (PET-kalvon) tuontia Brasiliasta ja Israelista riippumatta siitä, onko sen alkuperämaaksi ilmoitettu Brasilia tai Israel, annettujen asetusten (EY) N:o 1975/2004 ja (EY) N:o 1976/2004 muuttamisesta /* KOM/2005/0674 lopull. */





[pic] | EUROOPAN YHTEISÖJEN KOMISSIO | Bryssel 20.12.2005 KOM(2005) 674 lopullinen Ehdotus NEUVOSTON ASETUS Intiasta peräisin olevan polyeteenitereftalaattikalvon (PET-kalvon) tuonnissa käyttöön otettujen lopullisten polkumyynti- ja tasoitustullien laajentamisesta koskemaan polyeteenitereftalaattikalvon (PET-kalvon) tuontia Brasiliasta ja Israelista riippumatta siitä, onko sen alkuperämaaksi ilmoitettu Brasilia tai Israel, annettujen asetusten (EY) N:o 1975/2004 ja (EY) N:o 1976/2004 muuttamisesta (komission esittämä) PERUSTELUT EHDOTUKSEN TAUSTA | Ehdotuksen perusteet ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annetun neuvoston asetuksen (EY) N:o 384/96, jäljempänä ’polkumyynnin perusasetus’, ja muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6. lokakuuta 1997 annetun neuvoston asetuksen (EY) N:o 2026/97, jäljempänä ’tuetun tuonnin perusasetus’, molemmat sellaisina kuin ne ovat viimeksi muutettuina 8. maaliskuuta 2004 annetulla neuvoston asetuksella (EY) N:o 461/2004, soveltamista Intiasta peräisin olevan polyeteenitereftalaattikalvon tuontia koskevassa menettelyssä. | Yleistä Ehdotus perustuu perusasetusten soveltamiseen ja on tulosta tutkimuksesta, joka suoritettiin perusasetuksissa säädettyjä aineellisia ja menettelyjä koskevia vaatimuksia noudattaen. | Ehdotuksen alalla voimassa olevat säännökset Neuvosto otti asetuksilla (EY) N:o 1676/2001 ja (EY) N:o 2597/1999 käyttöön polkumyynnin ja tukien vastaiset toimenpiteet muun muassa Intiasta peräisin olevan polyeteenitereftalaattikalvon (PET-kalvon) tuonnissa yhteisöön. Neuvosto laajensi asetuksilla (EY) N:o 1975/2004 ja (EY) N:o 1976/2004 kyseiset toimenpiteet koskemaan myös Israelista ja Brasiliasta tuotavaa PET-kalvoa, jäljempänä ’laajennetut toimenpiteet’, lukuun ottamatta tuotteita, jotka oli kussakin maassa tuottanut yksi erikseen mainittu yritys. | Yhdenmukaisuus unionin muiden politiikkojen ja tavoitteiden kanssa Ei sovelleta. | ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI | Asianomaisten osapuolten kuuleminen | Menettelyn osapuolet ovat perusasetusten säännösten mukaisesti jo saaneet tilaisuuden puolustaa etujaan tämän tutkimuksen yhteydessä. | Asiantuntijalausunnot | Ulkopuolisia asiantuntijoita ei tarvittu. | Vaikutusten arviointi Ehdotus on tulosta perusasetusten soveltamisesta. Perusasetuksissa ei säädetä yleisestä vaikutusten arvioinnista, mutta niissä on kattava luettelo edellytyksistä, jotka on arvioitava. | EHDOTUKSEN OIKEUDELLISET NÄKÖKOHDAT | Tiivistelmä ehdotetuista toimista Komissio ilmoitti elokuussa 2005 asetuksella (EY) N:o 1370/2005 panevansa vireille tarkastelun, joka koski muun muassa Intiasta peräisin olevan polyeteenitereftalaattikalvon (PET-kalvon) tuonnissa käyttöön otettujen lopullisten polkumyynti- ja tasoitustullien laajentamisesta koskemaan asianomaisen tuotteen tuontia muun muassa Israelista annettuja neuvoston asetuksia (EY) N:o 1975/2004 ja (EY) N:o 1976/2004. Tarkoituksena oli määrittää, voidaanko kyseisistä toimenpiteistä myöntää vapautus yhdelle israelilaiselle viejälle eli Hanita Coatings Rural Cooperative Association Ltd:lle, jäljempänä ’Hanita’. Edellä mainitulla asetuksella kumottiin lisäksi polkumyyntitulli siltä osin kuin oli kyse Hanitan valmistamien tuotteiden tuonnista. Samalla siinä säädettiin kyseisen tuonnin kirjaamisvelvoitteesta. Tutkimus osoitti, että Hanita aloitti CN-koodeihin ex 3920 62 19 ja ex 3920 62 90 kuuluvan PET-kalvon viennin yhteisöön toimenpiteiden laajentamisen jälkeen, että se oli itse valmistanut yhteisöön viemänsä PET-kalvotuotteet muusta kuin Intiasta peräisin olevasta kalvosta, että se ei ole etuyhteydessä yhteenkään sellaiseen viejämaan viejään tai tuottajaan, johon sovelletaan kyseistä tuotetta koskevia polkumyynnin ja tukien vastaisia toimenpiteitä ja että se ei ole kiertänyt voimassa olevia polkumyynnin vastaisia tai tasoitustoimenpiteitä. Tämän vuoksi ehdotetaan neuvoston asetusten (EY) N:o 1975/2004 ja (EY) N:o 1976/2004 muuttamista siten, että Hanita vapautetaan laajennetuista toimenpiteistä samalla, kun sen Israelista lähettämän PET-kalvon tuonnin kirjaaminen lopetetaan polkumyyntitulleja kantamatta. Tämän perusteella ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä mahdollisimman pian. | Oikeusperusta Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annettu neuvoston asetus (EY) N:o 384/96 ja muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6. lokakuuta 1997 annettu neuvoston asetus (EY) N:o 2026/97, molemmat sellaisina kuin ne ovat viimeksi muutettuina 8. maaliskuuta 2004 annetulla neuvoston asetuksella (EY) N:o 461/2004. | Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. | Suhteellisuusperiaate Ehdotuksessa noudatetaan suhteellisuusperiaatetta seuraavista syistä: | Toimintatapa on kuvattu edellä mainituissa perusasetuksissa, eikä mahdollisuutta kansallisiin päätöksiin anneta. | Vaatimusta, jonka mukaan yhteisölle, kansallisille hallituksille, alue- ja paikallisviranomaisille, taloudellisille toimijoille ja kansalaisille aiheutuvan taloudellisen tai hallinnollisen rasituksen olisi oltava mahdollisimman pieni ja oikeassa suhteessa tavoitteeseen, ei sovelleta. | Säädöslaji | Ehdotettu säädöslaji: asetus. | Muut säädöslajit eivät soveltuisi, koska perusasetuksissa ei jätetä valinnanvaraa asian suhteen. | VAIKUTUKSET TALOUSARVIOON | Ehdotuksella ei ole vaikutuksia yhteisön talousarvioon. | 1. Ehdotus NEUVOSTON ASETUS Intiasta peräisin olevan polyeteenitereftalaattikalvon (PET-kalvon) tuonnissa käyttöön otettujen lopullisten polkumyynti- ja tasoitustullien laajentamisesta koskemaan polyeteenitereftalaattikalvon (PET-kalvon) tuontia Brasiliasta ja Israelista riippumatta siitä, onko sen alkuperämaaksi ilmoitettu Brasilia tai Israel, annettujen asetusten (EY) N:o 1975/2004 ja (EY) N:o 1976/2004 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä ’polkumyynnin perusasetus’, ja erityisesti sen 11 artiklan 4 kohdan ja 13 artiklan 4 kohdan, sekä muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97[2], jäljempänä ’tuetun tuonnin perusasetus’, ja erityisesti sen 20 artiklan ja 23 artiklan 3 kohdan, ottaa huomioon komission ehdotuksen, jonka tämä on tehnyt neuvoa-antavaa komiteaa kuultuaan, sekä katsoo seuraavaa: A. VOIMASSA OLEVAT TOIMENPITEET 2. Neuvosto otti asetuksella (EY) N:o 1676/2001[3] käyttöön polkumyynnin vastaiset toimenpiteet ja asetuksella (EY) N:o 2597/1999[4] tasoitustoimenpiteet muun muassa Intiasta peräisin olevan polyeteenitereftalaattikalvon, jäljempänä ’PET-kalvo’. tuonnissa yhteisöön. 3. Neuvosto laajensi asetuksilla (EY) N:o 1975/2004[5] ja (EY) N:o 1976/2004[6] kyseiset toimenpiteet koskemaan myös Israelista ja Brasiliasta tuotavaa PET-kalvoa, jäljempänä ’laajennetut toimenpiteet’, kussakin asetuksessa erikseen mainitun brasilialaisen yrityksen (Terphane Ltda) ja israelilaisen yrityksen (Jolybar Ltd) tuottamia tuotteita lukuun ottamatta. 4. Joulukuun 10 päivänä 2004[7] komissio pani vireille lopullisten tasoitustoimenpiteiden voimassaolon päättymistä koskevan tarkastelun perusasetuksen 18 artiklan mukaisesti. Laajennettujen toimenpiteiden kumoaminen tai niiden voimassaolon jatkaminen riippuu kyseisen tutkimuksen päätelmistä. B. TÄMÄ TUTKIMUS 1. Tarkastelupyyntö 5. Komissio on vastaanottanut polkumyynnin perusasetuksen 11 artiklan 4 kohdan ja 13 artiklan 4 kohdan sekä tuetun tuonnin perusasetuksen 20 artiklan ja 23 artiklan 3 kohdan mukaisen pyynnön, joka koskee vapautuksen myöntämistä laajennetuista toimenpiteistä. Pyynnön esittäjä on Israelissa, jäljempänä ’asianomainen maa’, toimiva tuottaja Hanita Coatings Rural Cooperative Association Ltd, Kibbutz Hanita, 22885, Israel, jäljempänä ’Hanita’. 2. Tarkastelun vireillepano 6. Komissio tutki Hanitan toimittaman näytön ja katsoi, että on riittävät perusteet panna vireille polkumyynnin perusasetuksen 11 artiklan 4 kohdan ja 13 artiklan 4 kohdan sekä tuetun tuonnin perusasetuksen 20 artiklan ja 23 artiklan 3 kohdan mukainen tutkimus sen määrittämiseksi, voidaanko Hanitalle myöntää vapautus laajennetuista toimenpiteistä. Kuultuaan neuvoa-antavaa komiteaa ja annettuaan yhteisön tuotannonalalle tilaisuuden esittää huomautuksia komissio pani asetuksella (EY) N:o 1370/2005[8] vireille asetusten (EY) N:o 1975/2004 ja (EY) N:o 1976/2004 tarkastelun Hanitan osalta. 7. Tarkastelun vireillepanosta annetulla asetuksella kumottiin asetuksella (EY) N:o 1975/2004 käyttöön otettu polkumyyntitulli Hanitan Israelista lähettämän PET-kalvon tuonnin osalta. Samalla tulliviranomaisia kehotettiin polkumyynnin perusasetuksen 14 artiklan 5 kohdan nojalla toteuttamaan tarvittavat toimenpiteet tällaisen tuonnin kirjaamiseksi. 3. Asianomainen tuote 8. Tarkasteltavana on alkuperäisessä tutkimuksessa määritellyn mukaisesti Intiasta peräisin oleva polyeteenitereftalaattikalvo, joka yleensä luokitellaan CN-koodeihin ex 3920 62 19 ja ex 3920 62 90, jäljempänä ’asianomainen tuote’. 9. Asianomaista tuotetta ja Israelista yhteisöön CN-koodeihin ex 3920 62 19 ja ex 3920 62 90 luokiteltuna tuotavaa tuotetta, jäljempänä ’tarkastelun kohteena oleva tuote’ pidetään teknisiltä, fysikaalisilta ja kemiallisilta perusominaisuuksiltaan ja käyttötarkoituksiltaan samanlaisina. Tämän vuoksi niitä pidetään samankaltaisina tuotteina polkumyynnin perusasetuksen 1 artiklan 4 kohdan ja tuetun tuonnin perusasetuksen 1 artiklan 5 kohdan mukaisesti. 4. Tutkimus 10. Komissio ilmoitti tarkastelun vireillepanosta virallisesti Hanitalle ja asianomaisen viejämaan edustajille. Asianomaisia osapuolia pyydettiin esittämään näkemyksensä ja niille ilmoitettiin, että ne voivat pyytää kuulemista. Tällaisia pyyntöjä ei kuitenkaan esitetty. 11. Komissio lähetti Hanitalle lisäksi kyselylomakkeen ja sai siihen tyydyttävän vastauksen määräajassa. Komissio hankki ja tarkisti kaikki tarkastelun kannalta tarpeellisina pitämänsä tiedot. Hanitan toimitiloihin tehtiin tarkastuskäynti. 5. Tutkimusajanjakso 12. Tutkimusajanjakso käsitti 1 päivän tammikuuta 2004 ja 30 päivän kesäkuuta 2005 välisen ajan. Tietoja kerättiin vuoden 2001 ja tutkimusajanjakson lopun väliseltä ajalta sen selvittämiseksi, oliko kaupan rakenteessa tapahtunut muutoksia. C. TUTKIMUKSEN TULOKSET 13. Tutkimus vahvisti, että Hanita ei vienyt tarkastelun kohteena olevaa tuotetta yhteisöön laajennettuihin toimenpiteisiin johtaneessa tutkimuksessa käytetyn tutkimusajanjakson aikana eli 1 päivän tammikuuta ja 31 päivän joulukuuta 2003 välillä. Hanita vei tarkastelun kohteena olevaa tuotetta yhteisöön ensimmäisen kerran toimenpiteiden laajentamisen jälkeen. 14. Lisäksi Hanita pystyi toimittamansa asiakirjanäytön avulla tyydyttävällä tavalla osoittamaan, ettei sillä ollut suoria tai välillisiä yhteyksiä sellaisiin intialaisiin vientiä harjoittaviin tuottajiin tai israelilaisiin yrityksiin, joihin sovelletaan voimassa olevia polkumyynnin vastaisia ja tasoitustoimenpiteitä. 15. Kuten edellä 12 kappaleessa jo todettiin, Hanita vei tarkastelun kohteena olevaa tuotetta yhteisöön ensimmäisen kerran toimenpiteiden laajentamisen jälkeen. Hanita jatkojalostaa ja leikkaa kaistaleiksi hankkimaansa PET-kalvoa ja tuottaa monenlaisia tuotteita, joista osa kuuluu samoihin CN-koodeihin kuin asianomainen tuote. Hanitan jalostamassa ja yhteisöön viemässä PET-kalvossa ei käytetä Intiasta peräisin olevia tuotantopanoksia. Tästä syystä päätellään, että kyse ei ole toimenpiteiden kiertämisestä. D. TARKASTELUN KOHTEENA OLEVIEN TOIMENPITEIDEN MUUTTAMINEN 16. Koska edellä pääteltiin, että Hanita ei ole kiertänyt voimassa olevia toimenpiteitä, yritys olisi vapautettava laajennetuista toimenpiteistä. 17. Tarkastelun vireillepanosta annetussa asetuksessa säädetty, Hanitan Israelista lähettämää PET-kalvoa koskeva tuonnin kirjaaminen olisi lopetettava. Polkumyynnin perusasetuksen 14 artiklan 5 kohdassa säädetään, että toimenpiteitä voidaan toteuttaa kirjattua tuontia vastaan kirjaamispäivästä alkaen; tämän perusteella Hanitan Israelista lähettämästä PET-kalvosta, joka on yhteisöön tuotaessa kirjattu tarkastelun vireillepanosta annetun asetuksen mukaisesti, ei pitäisi kantaa polkumyyntitullia. 18. Hanitan tuottamalle PET-kalvolle myönnetty vapautus laajennetuista toimenpiteistä on polkumyynnin perusasetuksen 13 artiklan 4 kohdan ja tuetun tuonnin perusasetuksen 23 artiklan 3 kohdan mukaisesti voimassa sillä edellytyksellä, ettei vapautusta todeta myönnetyn asianomaisen yrityksen toimittamien väärien tai harhaanjohtavien tietojen perusteella. Jos alustava näyttö viittaa muuhun, komissio voi panna vireille tutkimuksen selvittääkseen, onko vapautuksen peruuttaminen perusteltua. 19. Hanitan tuottaman PET-kalvon tuonnin vapauttaminen laajennetuista toimenpiteistä perustuu tämän tarkastelun päätelmiin. Näin ollen kyseinen vapautus koskee yksinomaan Israelista lähetetyn, kyseisen yrityksen tuottaman PET-kalvon tuontia. Jos yrityksen nimeä ja osoitetta ei ole erikseen mainittu asetusten (EY) N:o 1975/2004 ja (EY) N:o 1976/2004 1 artiklan 1 kohdassa (mukaan luettuina erikseen mainittuihin yrityksiin etuyhteydessä olevat yritykset), sen tuottamalle tai yhteisöön lähettämälle PET-kalvolle ei voida myöntää kyseistä vapautusta vaan siihen on sovellettava neuvoston asetuksilla (EY) N:o 1676/2001 ja (EY) N:o 2597/1999 käyttöön otettua jäännöstullia. E. MENETTELY 20. Hanitalle ja kaikille muille asianomaisille osapuolille ilmoitettiin niistä tosiasioista ja huomioista, joiden perusteella Hanitalle aiottiin myöntää vapautus laajennetuista toimenpiteistä, eikä asian johdosta esitetty huomautuksia, ON ANTANUT TÄMÄN ASETUKSEN: 1 artikla 1. Korvataan asetuksen (EY) N:o 1975/2004 1 artiklan 1 kohta seuraavasti: ”1. Laajennetaan Intiasta peräisin olevan, CN-koodeihin ex 3920 62 19 ja ex 3920 62 90 (Taric-koodit 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92, 3920 62 90 31, 3920 62 90 92) kuuluvan polyeteenitereftalaattikalvon tuonnissa neuvoston asetuksella (EY) N:o 1676/2001 käyttöön otettu 53,3 prosentin lopullinen polkumyyntitulli koskemaan asianomaisen tuotteen tuontia Brasiliasta ja Israelista riippumatta siitä, onko sen alkuperämaaksi ilmoitettu Brasilia tai Israel, lukuun ottamatta tuotteita, joiden tuottaja on Terphane Ltda BR 101, km 101, City of Cabo de Santo Agostinho, State of Pernambuco, Brasilia (Taric-lisäkoodi A569), Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (Taric-lisäkoodi A570) ja Hanita Coatings Rural Cooperative Association Ltd, Kibbutz Hanita, 22885, Israel (Taric-lisäkoodi A691).”. 2. Korvataan asetuksen (EY) N:o 1976/2004 1 artiklan 1 kohta seuraavasti: ”1. Laajennetaan Intiasta peräisin olevan, CN-koodeihin ex 3920 62 19 ja ex 3920 62 90 (Taric-koodit 3920 62 19 01, 3920 62 19 04, 3920 62 19 07, 3920 62 19 11, 3920 62 19 14, 3920 62 19 17, 3920 62 19 21, 3920 62 19 24, 3920 62 19 27, 3920 62 19 31, 3920 62 19 34, 3920 62 19 37, 3920 62 19 41, 3920 62 19 44, 3920 62 19 47, 3920 62 19 51, 3920 62 19 54, 3920 62 19 57, 3920 62 19 61, 3920 62 19 67, 3920 62 19 74, 3920 62 19 92, 3920 62 90 31, 3920 62 90 92) kuuluvan polyeteenitereftalaattikalvon tuonnissa neuvoston asetuksella (EY) N:o 2597/1999 käyttöön otettu 19,1 prosentin lopullinen tasoitustulli koskemaan asianomaisen tuotteen tuontia Brasiliasta ja Israelista riippumatta siitä, onko sen alkuperämaaksi ilmoitettu Brasilia tai Israel, lukuun ottamatta tuotteita, joiden tuottaja on Terphane Ltda BR 101, km 101, City of Cabo de Santo Agostinho, State of Pernambuco, Brasilia (Taric-lisäkoodi A569), Jolybar Filmtechnic Converting Ltd (1987), Hacharutsim str. 7, Ind. Park Siim 2000, Natania South, 42504, POB 8380, Israel (Taric-lisäkoodi A570) ja Hanita Coatings Rural Cooperative Association Ltd, Kibbutz Hanita, 22885, Israel (Taric-lisäkoodi A691).”. 2 artikla Lopetetaan komission asetuksen (EY) N:o 1370/2005 3 artiklan mukaisesti tapahtuva PET-kalvon tuonnin kirjaaminen polkumyyntitulleja kantamatta. 3 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä . Neuvoston puolesta Puheenjohtaja [1] EYVL L 56, 6.3.1996, s. 1, asetus sellaisena kuin se on viimeksi muutettuna neuvoston asetuksella (EY) N:o 461/2004 (EUVL L 77, 13.3.2004, s. 12). [2] EYVL L 288, 21.10.1997, s. 1, asetus sellaisena kuin se on viimeksi muutettuna neuvoston asetuksella (EY) N:o 461/2004 (EUVL L 77, 13.3.2004, s. 12). [3] EYVL L 227, 23.8.2001, s. 1. [4] EYVL L 316, 10.12.1999, s. 1. [5] EUVL L 342, 15.11.2004, s. 1. [6] EUVL L 342, 15.11.2004, s. 8. [7] EUVL C 306, 10.12.2004, s. 2. [8] EUVL L 218, 23.8.2005, s. 3.